GiliGold/VAD_KnessetCorpus huggingface dataset:
שלי יחימוביץ': אתה רוצה להצביע על זה בלי המילה יושבי ראש.
משה גפני: בכלל.
משה גפני: להוציא את זה.
ציון פיניאן: מה קורה בתאגידים מכוח החוק כמו רשות שדות התעופה וחברת קרנית?
משה גפני: אני צריך להצביע על הרביזיה ואז תוכל לשאול את השאלה שלך.
שלי יחימוביץ': איך אתה רוצה שנצביע על הרביזיה?
משה גפני: להצביע בעד כי אחרת אנחנו עם תקלה.
משה גפני: ה צ ב ע ה     הרביזיה התקבלה
ציון פיניאן: השאלה שלי היא מה קורה בתאגידים מכוח החוק כמו רשות שדות התעופה?
רחל שפיצר: זה לא חל עליהם.
רחל שפיצר: זה חל רק על הדירקטורים בחברות ממשלתיות.
ציון פיניאן: למה זה לא יחול גם עליהם?
ענת מימון: יש להם כלים אחרים.
ציון פיניאן: הם עושים את אותה עבודה ולא מקבלים.
שלי יחימוביץ': בחברות הממשלתיות.
ציון פיניאן: החברות הממשלתיות מקבלות.
שלי יחימוביץ': אז מי לא מקבל?
קריאה: תאגידים סטטוטוריים.
משה גפני: לא מקבלים גמול על השתתפות בישיבות?
ציון פיניאן: אני אומר דברים בשם אומרם.
ציון פיניאן: מישהו העביר לי את השמות האלה.
שי חרמש: דירקטורים יושבים בחינם?
ציון פיניאן: זה מה שאמרו לי.
ענת מימון: יש תקנות ששר האוצר אמור לקבוע לגביהם.
ציון פיניאן: זה נקרא תאגיד מכוח החוק.
שגית אפיק: אמורות להיות תקנות ששר האוצר מתקין.
שגית אפיק: אני חושבת שהגמול נמוך יותר מזה שקבוע, אבל אני לא בטוחה, לגבי חברות ממשלתיות, אבל אפשר לבדוק את זה.
משה גפני: אתם מסכימים לזה שאנחנו לא דנים על יושבי הראש כמו שהיה בישיבה הקודמת.
אורי צורף: מקובל.
משה גפני: זאת אומרת, אנחנו מאשרים רק את מה שאישרנו בפעם הקודמת ואנחנו מוציאים את יושבי הראש.
משה גפני: תביאו את זה מתי שתרצו להביא גם את הנושא של הנסיעות לחוץ לארץ.
רחל שפיצר: אנחנו מדברים על תיקון תקנה 3.
שלי יחימוביץ': אני יכולה להבין על מה אנחנו מצביעים?
שלי יחימוביץ': לא הייתי בדיון הקודם.
רחל שפיצר: המצב הנוכחי הוא שאפשר היה לשלם ליושבי ראש דירקטוריונים של חברות ממשלתיות שהם לא יושבי ראש פעילים או גמול פר ישיבה או גמול שנתי מיוחד.
רחל שפיצר: מה שבעצם אמר התיקון, הוא מחק את המלים, את האפשרות לעשות את זה כאחת מבין האופציות.
רחל שפיצר: עכשיו אנחנו מחזירים את זה.
רחל שפיצר: את התיקון שהצענו אנחנו בעצם עוצרים.
שי חרמש: אבל דירקטור יכול לקבל גם וגם.
רחל שפיצר: לא.
שי חרמש: אנחנו מדברים על יושב ראש ולא על הדירקטורים.
שי חרמש: הוא לא יכול לקבל גם וגם?
אורי צורף: לא.
משה גפני: אין גם וגם.
ענת מימון: אתם מדברים גם על תקנה 4.
רחל שפיצר: כן.
רחל שפיצר: תיקון תקנה 3 ותיקון תקנה 4, נמחקים.
משה גפני: מי בעד האישור כפי שהוצג כאן?
זאב בילסקי: את לא חושבת שיש איזשהו קשר בין זה שאת מעלה את הגמול לבין דחיפות הישיבות?
זאב בילסקי: אם תסתכלי על חברות, תראי ברקורד שלהם שפתאום כאשר יש גמול על כל ישיבה, יש הרבה מאוד ישיבות והן מתקיימות בתדירות גבוהה יותר.
שי חרמש: זה בגלל עומס העבודה.
רחל שפיצר: יש הגבלה.
משה גפני: יש הגבלה על מספר הישיבות.
משה גפני: יש מקרים מיוחדים בהם אפשר לאשר יותר, אבל יש הגבלה על מספר הישיבות.
שלי יחימוביץ': היית רוצה שזה יהיה רק לפי מספר ישיבות?
משה גפני: לא, הוא טוען שברגע שיש שכר בגין הישיבות, עושים ישיבות סרק.
זאב בילסקי: לא, לא ישיבות סרק.
משה גפני: לא, לא ישיבות סרק אבל ישיבות שהן פחות חיוניות.
משה גפני: בתוספת יש את הסיווג של החברות ומספר הישיבות לגביהן מוגבל המספר.
זאב בילסקי: כלומר, מותר לקיים יותר ישיבות אבל לא נותנים להם את התשלום עבורן.
רחל שפיצר: כן, ברגע שהם עולים מעבר למכסה השנתית.
רחל שפיצר: זה כולל גם ישיבות דירקטוריון וגם ישיבות ועדות.
משה גפני: אלא אם כן יש מקרים מיוחדים, כמו למשל מכירת חברה, אבל לזה צריך אישור מיוחד כי מדובר על מקרים מיוחדים.
רחל שפיצר: אני רוצה להזכיר שהיה לנו שינוי בימי העיון, בהגדרה.
רחל שפיצר: הנוסח הזה שמונח, באימוץ הנוסח של ימי העיון, מהמכתב החדש.
רחל שפיצר: בנוסף לכך, המחיקה של שתי התקנות האלה.
זאב בילסקי: אני בדקתי פעם את התשלום שמקבלים בדירקטוריון הבנקים וזה עסק משתלם מאוד.
שי חרמש: זה פחות מאלפיים שקלים לישיבה.
משה גפני: אנחנו עכשיו לא עוסקים בעניין הזה.
משה גפני: אנחנו עוסקים בחברות הממשלתיות.
משה גפני: בישיבה הקודמת דובר על כך שחסרים 400 דירקטורים ואני מדבר רק על החברות הממשלתיות.
זאב בילסקי: הם חסרים כי שני השרים צריכים למנות והם לא מגיעים להסכמה.
משה גפני: היה דיון ארוך על שני השרים והציע חבר הכנסת אורון פתרון, שניתן זמן לשרים, חצי שנה, ואם הם לא ממנים, שלושה חברי כנסת ימנו, אחד מהאופוזיציה ושניים מהקואליציה.
משה גפני: אני לא בטוח שההצעה הזאת היא לא הצעה טובה, מכיוון שזה שחסר דירקטורים בגלל ויכוח פוליטי, אני לא חושב שזה לטובת העניין.
שי חרמש: זה לא נולד היום.
משה גפני: על הרבה דברים שלא נולדו היום, אנחנו דנים.
זאב בילסקי: כדי לתקן עוול אחד, אנחנו עושים עוול אחר.
זאב בילסקי: אנחנו אומרים ששני השרים לא מסתדרים, אז ניקח שלושה חברי כנסת.
משה גפני: אני מתחייב לך שאם מעבירים את זה לשלושה חברי כנסת, אם אני נמצא שם, אני מתחייב לך שבתוך חודש אנחנו גומרים את 400 המינויים.
שלי יחימוביץ': אני רוצה להיות בוועדה הזאת.
משה גפני: רבותיי, מי בעד אישור התקנות כפי שנאמר על ידי היועצת המשפטית?
משה גפני: ה צ ב ע ה     התקנות אושרו פה אחד
צחי דוד: פנייה זו נועדה לביצוע שינויים פנימיים בתקציב משרד ראש הממשלה בהתאם לסדרי העדיפויות הפנימיים של המשרד.
משה גפני: נמנע – 1     פנייה מספר 135 – אושרה
משה גפני: אני נמנע.
משה גפני: פנייה מספר 444 – משרד החוץ
צחי דוד: גם כאן מדובר בשינויים פנימיים בתקציב המשרד, בעיקר בעקבות השינויים שחלו בשער החליפין מול הדולר, וגם על מנת לבצע צמצום של תקנות לסייע בגמישות פעילות המשרד.
צחי דוד: חיים אורון:     	כתוב כאן שזאת פנייה שנועדה לבצע שינויים פנימיים בהתאם לסדרי העדיפויות של המשרד.
צחי דוד: היות וכאן זאת הכנסת, סדר העדיפות הראשי שצריך להיות במשרד הזה הוא להעיף את השר.
צחי דוד: אל תגיב.
צחי דוד: השר הזה הוא שור מועד.
צחי דוד: אני חושב שאז תהיה לשכה פנויה ואת הכסף נחסוך בגלל שלא יהיה שר חוץ – אני גם רואה שהוא נוסע הרבה למולדובה וחזרה כי בכל העולם לא מקבלים אותו וכאשר באים לכאן שני שרי חוץ, שם לא מקבלים, הוא עושה להם ביזיון, הוא נוזף בהם, בבוקר הוא מתנצל בפניהם אבל בסיעה שלו הוא בא ומלכלכך אותם שוב.
צחי דוד: הוא שר החוץ שלך, גפני, אם אתה לא יודע.
צחי דוד: אתה לא מתבייש?
משה גפני: לכן יש הפחתה בייצוג המדינה בחוץ לארץ.
חיים אורון: כי לא צריך אותו.
חיים אורון: הוא עושה את הנזקים גם כאן.
משה גפני: רבותיי, לאחר הנאום המרתק של חבר הכנסת חיים אורון, אנחנו מצביעים על אישור הפנייה.
משה גפני: נגד - 2     פנייה מספר 444 – אושרה ברוב קולות
שי חרמש: שהליכוד ידע שבקול שלי העבירו את הפנייה.
ציון פיניאן: לא. אנחנו ארבעה.
שי חרמש: אני מבקש רביזיה.
משה גפני: אתה מבקש רביזיה?
משה גפני: אנחנו מצביעים על הרביזיה של חבר הכנסת חרמש.
משה גפני: הרביזיה לא התקבלה
משה גפני: פנייה מספר 445 –
אורי גבע: הפנייה נוגעת ללשכת הפרסום הממשלתית ונועדה לאפשר ללשכה להרחיב את פעילותה בסך של כ-53 מיליוני שקלים וזאת בהתאם לביצוע בפועל.
אורי גבע: לשכת הפרסום הממשלתית היא מפעל עסקי ותקציבה נבנה אך ורק על הכנסה מותנית בהוצאה ממשרדי הממשלה בהתאם לחוק ובהתאם לקמפיינים שמוציאים המשרדים.
אורי גבע: הלשכה כבר התחייבה מול משרדי פרסום ואנחנו מאשרים לה לבצע את פעילותה.
שלי יחימוביץ': אני חושבת שמבית היוצר של הלשכה יוצאים פרסומים קלוקלים כמו למשל התשדיר על הרפורמה בבנייה שאין קשר בינו לבין המציאות.
שלי יחימוביץ': אני מציעה שלא ניתן את ידינו למימון התשדירים האלה.
שלי יחימוביץ': או התשדיר המגוחך על העובדים הזרים שנועד להסיט נגדם בלי שום טעם ובלי שום סיבה.
שלי יחימוביץ': מה הייתה מטרת התשדיר הזה?
שלי יחימוביץ': לגרום לציבור לשנוא את העובדים הזרים?
משה גפני: שי, אתה מקבל את עמדתה?
שי חרמש: קודם טעיתי, אבל מודה ועוזב ירוחם.
משה גפני: אנחנו שלושה מול שלושה.
משה גפני: אנחנו מצביעים על הפנייה.
ציון פיניאן: אני מבקש התייעצות סיעתית.
משה גפני: על זה אני מחליט.
חיים אורון: על הכל אני מבקש התייעצות סיעתית.
משה גפני: לא, ג'ומס, זה לא כאן.
משה גפני: זה לא פייר.
חיים אורון: תן לנו להפיל את זה ותביא אנשים לעבודה.
ציון פיניאן: אני אהיה אתך בנושאים הבאים.
ציון פיניאן: תפיל אותם.
חיים אורון: פעם אחת תבואו לעבוד.
משה גפני: ציון, נשתעשע גם אנחנו קצת.
משה גפני: נגד - 3     פנייה מספר 445 – לא עברה     פנייה מספר 467 –
מאיר בינג: הפנייה נועדה לתגבר את תקציב המשרד לביטחון פנים ב-12 מיליון שקלים, בהוצאה מותנית בהכנסה.
מאיר בינג: זה עניין טכני של שינוי של הרישום של העמלות של בנק הדואר.
מאיר בינג: את הקנסות למשטרה, בין השאר, ניתן לשלם גם באינטרנט וגם בבנק הדואר.
מאיר בינג: בבנק הדואר יש עמלה שהבנק גובה והחשב הכללי שינה את הנהלים לפיהם רושמים את העמלה.
מאיר בינג: יש כאן משהו טכני ולא משהו מהותי.
מאיר בינג: אם אתם רוצים את ההסבר הטכני, אני אסביר אותו.
שלי יחימוביץ': זה לא משהו חדש.
מאיר בינג: לא, זה לא חדש.
מאיר בינג: בנק הדואר גובה כסף ויש סכום מסוים לעמלה.
מאיר בינג: הכספים האלה הולכים לאוצר המדינה והורידו אותם ישירות.
מאיר בינג: אמרו כרגע שהגוף שאליו משלמים לכאורה את הכסף – זה דוח המשטרה – יצטרך לשלם לבנק הדואר את הכסף.
משה גפני: מעסיקים שם חברת כוח אדם במשרד לביטחון פנים?
משה גפני: מתכנתים ואחרים?
מאיר בינג: עובדי ענ"א מועסקים הרבה פעמים במיקור חוץ במשרדי הממשלה.
מאיר בינג: אני לא יודע לומר לך תשובה מדויקת.
משה גפני: במקרה הזה, מי עושה את זה?
מאיר בינג: כאן זה לא קשור.
מאיר בינג: כאן זאת חברת הדואר.
מאיר בינג: אין כאן שום דבר מיוחד אלא זה שינוי רישום טכני בלבד, חשבונאי.
מאיר בינג: בפנייה הזאת אין שום דבר.
משה גפני: אתה לא יודע לענות לי על השאלה.
חיים אורון: תעביר את זה.
משה גפני: ה צ ב ע ה     פנייה מספר 467 – אושרה פה אחד     פנייה מספר 501 – משרד הבינוי והשיכון
צחי דוד: זה מרכז למיפוי ישראל.
צחי דוד: זה נועד להגדיל את הכנסות המרכז לאור גידול בהכנסותיו ממכירת מוצרים.
צחי דוד: המרכז מוכר שירותי מיפוי, GPS, מידע לחברות שמבקשות לקבל  את השירותים הללו.
משה גפני: ה צ ב ע ה     פנייה מספר 501 – אושרה פה אחד     פנייה מספר 509 –
דניאלה גרא: הפנייה נועדה לתקצב סך של 10 מיליון שקלים בתקציב החטיבה להתיישבות עבור מענקי תשתית, רכישת יבילים במרחבי הגליל והנגב והגולן.
משה גפני: ה צ ב ע ה     פנייה מספר 509 – אושרה פה אחד     פניות מספר 510 עד 511 –
חיים אורון: הם צריכים את הכסף.
חיים אורון: זאת  העברה מסילבן שלום.
משה גפני: כשיחזור הרפרנט.
שי חרמש: גפני, יש כאן שני אנשים מההתיישבות שזה רלוונטי.
משה גפני: אחרי שקודם אתם מצביעים נגדי?
שי חרמש: בתי קשישים להתיישבות.
משה גפני: פנייה מספר 513 –
מאיר בינג: הפנייה נועדה לבצע שינויים בתקציב המשרד לביטחון פנים כאשר הנושא המרכזי הוא תגבור מערך חיקורי הדין במשטרה.
מאיר בינג: חיקורי הדין הוא מערך שבעקבות הכניסה ל-OECD היה צריך יותר לתת אפשרות לבצע חיקורים לגבי בקשות מחוץ לארץ.
משה גפני: מה זה כוח אדם?
מאיר בינג: התקצוב של השוטרים.
מאיר בינג: זה תקצוב של עוד כמה שוטרים למי שמטפל בחיקורי הדין.
משה גפני: ה צ ב ע ה     פנייה מספר 513 – אושרה פה אחד     פניות מספר 517 ו-518 –
מאיר בינג: שוב, אלה שינויים בתקציב המשרד לביטחון פנים.
מאיר בינג: יש כאן שינויים פנימיים בתקציב השכר ובנוסף יש כאן כמה דברים כמו תקצוב של 50 מיליון שקלים בהרשאה להתחייב למערכת הקשר הדיגיטלי.
מאיר בינג: המשטרה עברה ממערכת קשר אנלוגית למערכת קשר דיגיטלית.
מאיר בינג: הכסף הזה מיועד להתקשרות לציוד קצה, כך שהם יוכלו לקנות את ציוד הקצה לשימוש במערכת הקשר החדשה.
משה גפני: יש עוד העברות של המשרד לביטחון פנים?
משה גפני: אני רואה הרבה העברות.
אמנון כהן: זה משרד שעובד עבור הציבור.
משה גפני: ה צ ב ע ה     פניות מספר 517 ו-518 – אושרו פה אחד     פנייה מספר 520 – תגמולים לנכים
חיים אורון: 16 אלף שקלים.
אורי אריאל: ל-16 אלף שקלים צריך אישור?
משה גפני: יש מישהו שיסביר את הפנייה?
צחי דוד: אפשר לחזור ל-510 ול-511?
צחי דוד: היה לי מספר לא נכון.
משה גפני: עוד מעט.
משה גפני: בינתיים שיבוא מישהו לגבי התגמולים לנכים.
משה גפני: פנייה מספר 525 – משרד התעשייה, המסחר והתעסוקה     	אין רפרנט.
משה גפני: פניות מספר 528 ו-529 –
אנסטסיה סורקינה: הפנייה נועדה לתקצב מרחבי ביטחון של רכזי ביטחון בישובים בהתאם לתוכנית המשותפת שלך משרד האוצר, משרד הפנים, משרד הביטחון.
אנסטסיה סורקינה: השתתפות של 500 אלף שקלים.
אורי אריאל: היושב ראש, אתה יכול לשאול את השאלה הקבועה שלך, מה עם מיגון הרכבים לתלמידים שהאוצר ומשרד ראש הממשלה היו צריכים לתת תשובה?
משה גפני: מיגון הניוד?
אורי אריאל: אני רואה שיש כאן כסף למיגון.
משה גפני: השאלה תישאל, אבל זה לא קשור לזה.
משה גפני: ה צ ב ע ה     פניות מספר 528 ו-529 – אושרו פה אחד
נעם שטרן: הפנייה נועדה להעברה של 9.7 מיליון שקלים ממשרד ראש הממשלה למשרד התעשייה, המסחר והתעסוקה, בהתאם לסיכום בין המשרדים עבור פרוייקטים שונים למגזר המיעוטים, ביניהם פיתוח אזורי תעשייה ושילוב רשויות מיעוטים במינהלות אזורי תעשייה, עידוד יזמות בעסקים קטנים, עידוד יצוא, פרוייקט שוברים להשמת אקדמאים והכשרות.
שי חרמש: זה הכל מהרזרבה?
נעם שטרן: הכל מתקציב הרשות לפיתוח כלכלי במשרד ראש הממשלה.
משה גפני: למה אני כל הזמן מקבל תלונות על כך שהמשרד לא מעביר את כל הנושאים האלה של הכשרה מקצועית, של עידוד תעסוקה וכי הכל תקוע?
משה גפני: למה אני מקבל פניות כאלה.
נעם שטרן: אני לא מטפל בנושא של תעסוקה, כך שאני לא יודע.
משה גפני: אבל אתה מבקש את זה.
משה גפני: אתה מבקש שנעביר את זה להכשרה מקצועית, לעידוד עסקים קטנים, לפרוייקטים שונים לטובת מגזר המיעוטים.
משה גפני: כולם אומרים לי שהכל תקוע.
איימן סואף: הפרוייקטים האלה הם פרוייקטים שאנחנו עובדים עליהם בחצי השנה האחרונה.
משה גפני: מי מעביר את הכסף?
איימן סואף: אני מעביר מהתקציב של הרשות לפיתוח כלכלי במשרד ראש הממשלה לטובת משרד התעשייה עבור פרוייקטים שונים במשרד התעשייה.
איימן סואף: חלק מהפרוייקטים למשל הם שוברים להשמת אקדמאים.
משה גפני: אבל למה כל הזמן מתלוננים על כך שמשרד התעשייה לא מעביר?
חיים אורון: זה לא הקטע שלו.
משה גפני: אם כן, שיבוא מי שזה כן הקטע שלו.
איימן סואף: אדוני היושב ראש, אנחנו בפרוייקטים שלנו מאוד מתקדמים ואנחנו גם מבצעים עבודות בשטח.
משה גפני: אתה תוכל לבדוק במשרד התעשייה ולחזור אלי עם תשובה לשאלה למה אני כל הזמן מקבל פניות על כך שהפרוייקטים האלה תקועים?
איימן סואף: בנושא של הכשרה מקצועית?
משה גפני: הכשרה מקצועית, עידוד היזמות, עידוד התעסוקה, מגזרי המיעוטים וכולי.
איימן סואף: כן, בשמחה רבה.
משה גפני: אומרים לי שהכל תקוע.
איימן סואף: אני אברר את זה ואחזור אליך.
משה גפני: פניות מספר 534 – שמירת הניקיון, 200 מיליון שקלים
יוגב גרדוס: מדובר ב-200 מיליון שקלים בהרשאה להתחייב לשם התקשרות תלת שנתית עם רשויות מיקוד שנכנסות לתהליך הפרדת פסולת במקור במסגרת קול קורא שהופץ לרשויות על ידי השלטון המקומי.
יוגב גרדוס: לא מדובר במזומן.
חיים אורון: לפי מה נקבעו הרשויות?
יוגב גרדוס: הופץ קול קורא לרשויות המקומיות על ידי השלטון המקומי, דרך המשרד להגנת הסביבה.
יוגב גרדוס: לקול הקורא ניגשים ויש שם קריטריונים, בהתאם לקצב.
יוגב גרדוס: אפשר לומר שזה סכום ראשוני לשלוש שנים לפיילוט של הפרוייקט.
חיים אורון: השאלה אם יש יותר בקשות.
יוגב גרדוס: לא הסתיים הזמן להגשת הבקשות.
חיים אורון: אם יהיו בקשות נוספות, התוכנית תגדל?
יוגב גרדוס: אני מאמין שכן.
יוגב גרדוס: המטרה היא להכניס את כל הרשויות המקומיות.
משה גפני: ה צ ב ע ה     פנייה מספר 534 – אושרה פה אחד     פנייה מספר 536 – משרד הרווחה
רבקה לויפר: שינויים פנימיים במשרד הרווחה, בעיקר לצורך תקצוב שירותי תרגום לחירשים, נכים קשים, ועדות לאוטיסטים, לשכות רווחה.
משה גפני: ה צ ב ע ה     פנייה מספר 536 – אושרה פה אחד     פנייה מספר 524 – משרד התחבורה
צחי דוד: הפנייה נועדה לבצע התאמות בתקציב המשרד על מנת להתאים את מסגרת התקציב לביצוע בפועל.
צחי דוד: הפנייה מעבירה כסף לתחבורה הציבורית, לעבודות תכנון התחבורה ושיפור השירות.
צחי דוד: המקור להעברה הוא פרוייקטים שנמצאים כרגע בקצב יותר איטי.
משה גפני: ה צ ב ע ה     פנייה מספר 524 – אושרה פה אחד
יוגב גרדוס: הפנייה נועדה לתקצוב עבור רשות השידור.
יוגב גרדוס: בדיוק.
חיים אורון: אני, כמי שזה חל עליו, לא מוכן לקבל כסף מישראל ביתנו.
חיים אורון: אני רוצה לקבל כסף מהמדינה.
משה גפני: אז מה לעשות עכשיו?
חיים אורון: להפיל את זה.
חיים אורון: זאת שערורייה.
משה גפני: הסכם קואליציוני אני לא יכול להפיל.
חיים אורון: אין גבול לבושה.
חיים אורון: עוד מעט מישהו יפרסם שקיבלו את הפטור מהאגרה לטלוויזיה בגלל ישראל ביתנו.
חיים אורון: הרי הציבור לא מבין מה קורה כאן ומחר עוד מישהו יכתוב שסידרו להם את זה.
משה גפני: הוא מעלה טענה נכונה.
משה גפני: האמת היא שגם אתם אומרים את זה וגם אנחנו אומרים את זה, אבל זה לא עובד כך.
משה גפני: הוא אומר שהוא רוצה לקבל פטור מאגרה מהמדינה ולא בגלל הסכם קואליציוני ולא חשוב עם איזו מפלגה.
משה גפני: שהמדינה תעשה את זה.
משה גפני: הוא אומר שזה דבר חשוב, בבקשה, שהמדינה תעשה.
אברהם מיכאלי: אבל אם המדינה לא עושה?
משה גפני: לשם כך יש את ישראל ביתנו.
משה גפני: כמה מנדטים יש לכם בסקרים הבוקר?
משה גפני: תעשו עוד כמה דברים רעים, יהיו לכם עוד מנדטים.
משה גפני: נגד – 2     נמנע – 1     פנייה מספר 535 - אושרה
משה גפני: פניות מספר 537 ו-538 –
צחי דוד: הפנייה נועדה לתקצב את משרד השיכון ב-90 מיליון שקלים בהרשאה להתחייב, עקב גידול בפעילות הפיתוח והתכנון, וכן להעביר 16 מיליון שקלים למטרות הבאות: 5 מיליון שקלים לפרוייקט מתיחת פנים לדירות שאינן בדיור הציבורי, 6 מיליון שקלים לשיקום שכונות ו-5 מיליון שקלים נוספים לשיקום תשתיות במרכז ירושלים בהתאם להחלטת הממשלה.
שלי יחימוביץ': לפי איזה הסכם קואליציוני?
שי חרמש: לא הבנתי מה זה ה-90 מיליון.
צחי דוד: 90 מיליון, זה גידול בפעילות הפיתוח של המשרד.
צחי דוד: שיווקי מינהל מקרקעי ישראל שהמשרד מתכנן.
צחי דוד: המימון הוא בהכנסות משיווק.
חיים אורון: תראו כמה אנשים הגיעו לכאן.
משה גפני: ה צ ב ע ה     פניות מספר 537 ו-538 – אושרו פה אחד     פניות מספר 542 עד 545 – משרד הבינוי והשיכון
צחי דוד: שינויים בתקציב.
צחי דוד: הפנייה נועדה לבצע שינויים בתקציב הרגיל של המשרד - העברת 4 מיליון שקלים לטובת תוכנית החומש ליוצאי אתיופיה, חצי מיליון שקלים לקהילות מחוללות שינוי בשיקום שכונות חברתי, וכן שינויים פנימיים.
צחי דוד: לא. זאת החלטת ממשלה.
חיים אורון: בתוך הסיפור הזה יש 25 תקנים.
צחי דוד: אני ארחיב לגבי זה.
צחי דוד: יש שני נושאים נוספים.
צחי דוד: הפנייה כן מתקצבת שלושה תקני כוח אדם לקליטת עובדים במגזר המיעוטים בהתאם להחלטות הממשלה בנושא ו-25 תקנים לרשות להסדרת התיישבות הבדואים שעברה לאחריות משרד השיכון לקראת הרחבת פעילותה.
שי חרמש: זה שיכון או ברוורמן?
חיים אורון: ברוורמן מסתכל על זה מבחוץ.
משה גפני: מה זה כוח האדם הזה?
צחי דוד: כוח האדם מתייחס לשני נושאים:  המשרד מקבל שלושה תקנים נוספים בגין קליטת עובדים ממגזר המיעוטים בהתאם להחלטות ממשלה והנציבות בנושא.
משה גפני: מה עושים 25 האנשים האלה?
צחי דוד: אלה שלושה אבל יש 25.
צחי דוד: לגבי ה-25, מדובר ברשות להסדרת התיישבות הבדואים בנגב.
צחי דוד: הרשות הייתה בעצם יחידה בתוך מינהל מקרקעי ישראל והיא עברה למשרד השיכון.
צחי דוד: לקראת סדרה של החלטות ממשלה שצפויות להתקבל בנושא הסדרת התיישבות הבדואים, הקמת ישובים, פשרות קרקע, יש צורך להרחיב את היחידה הזאת.
צחי דוד: היחידה היא יחידה מאוד מאוד קטנה.
צחי דוד: היום היא כוללת, כולל המינהלה, ארבעים אנשים ולכן יש צורך להרחיב אותה כרגע ב-25 אנשים נוספים.
חיים אורון: היות שאני מכיר את הנושא הזה, ואני לא מתנגד, אני מתנגד לאופן בו הממשלה מתנהגת.
חיים אורון: לפני שבוע באו לכאן עם 200 מיליון שקלים.
חיים אורון: שאלתי מה בדיוק התוכנית ונאמר לי שעוד מגבשים אותה ויראו.
חיים אורון: עכשיו אתם באים עם 25.
חיים אורון: אני יודע, ואני מתאר לעצמי שגם אתה יודע, שלא התגבשה עוד החלטה איך זה עובד ומה עושים, ובעיקר מה הקריטריונים.
חיים אורון: כל הנושא הזה הוא שערורייה מתמשכת.
משה גפני: אני שואל את הרפרנטים האם יהיה מישהו שיוכל להסביר את ה-16 אלף שקלים תגמולים לנכים?
משה גפני: יהיה מישהו שיוכל להסביר את הפנייה?
חיים אורון: בגלל זה אתה הולך לעצור את זה?
חיים אורון: מקימים כאן מינהלת, כתב המינוי לא ברור, ועדת אודי פראוור עדיין לא סיימה, הממשלה עוד לא התכנסה.
חיים אורון: יש כבר תאריך לדיוני הממשלה?
צחי דוד: יש צפי.
צחי דוד: אני לא יודע על תאריך.
חיים אורון: יש צפי.
חיים אורון: הברוך הוא בשמים.
חיים אורון: מדובר בדוח גולדברג מלפני שלוש שנים שעכשיו בודקים איך ליישם אותו ובינתיים כל העסק משותק.
חיים אורון: זאת ההזדמנות שלנו לא להיות חותמת ולהעביר כסף אלא לומר למישהו שיש לו כתובת, שיבוא לכאן ויסביר מה הם הולכים לעשות עם הבדואים כי אחרת הם לא יבואו לכאן.
צחי דוד: בהתייחס למה שאמרתי, אני אומר עוד משפט.
צחי דוד: המינהלת ברשות כבר עובדת.
חיים אורון: אני מכיר אותה עשרים שנים.
חיים אורון: הבעיה היא לא זאת.
חיים אורון: אני רוצה שיבואו ויאמרו על איזה מדיניות הולכים לעשות את זה.
משה גפני: עכשיו תסביר לי, מעבר לשאלה של חבר הכנסת חיים אורון, למה אתם לוקחים כסף ממענקי השתתפות בשכר דירה.
חיים אורון: זה בור.
צחי דוד: לקראת סוף שנה זה פשוט תת ביצוע, נושאים שלפעמים תוקצבו בעודף ולכן עושים הסטות פנימיות.
צחי דוד: זה התקציב הרגיל.
צחי דוד: אלה לא מענקים לשכר דירה אלא זאת יחידת האכלוס של משרד השיכון, שזה המכרזים שלה וההתקשרויות שלה.
משה גפני: יש תת ביצוע במענקי השתתפות בשכר דירה?
צחי דוד: זה לא מענקי השתתפות בשכר דירה.
צחי דוד: זאת היחידה שמטפלת.
צחי דוד: זה תקציב רגיל של המשרד ולא תקציב הסיוע.
צחי דוד: זה לא 42.
צחי דוד: זה תקציב למכרזים, לתשלום, ולא תקציב הסיוע.
משה גפני: אתה רוצה לעכב את זה?
חיים אורון: אם אני קורא נכון את המספרים, זה לא הכסף.
חיים אורון: מה שמאשרים כאן עכשיו זה את התקן.
משה גפני: אז למה לעכב?
חיים אורון: כי אני חושב שחובת הכנסת היא לשמוע מהמדינה מה היא מתכוונת לעשות בנושא הבדואים.
חיים אורון: כל זמן שזה עובר, לא צריך אותנו כאן.
חיים אורון: צריך לעזור לממשלה הדפוקה הזאת.
משה גפני: נעביר את זה ונזמין מישהו.
משה גפני: ה צ ב ע ה     פניות מספר 542 עד 545 – אושרו     פניות מספר 510 ו-511 –
אריאל לוין: הפנייה נועדה לתקצב סיכום בין משרד הנגב והגליל לבין משרד השיכון, במסגרתו מתקצב משרד הנגב והגליל 30 מיליון שקלים לטובת פיתוח מוסדות ציבור, מגרשי ספורט, פרוייקט מיקוד מאמץ, שורה של נושאים שכולם יהיו בפריפריה.
משה גפני: כאן מתחיל להיות מעניין.
משה גפני: לאן הולכים ה-30 מיליון שקלים?
משה גפני: אני רואה 9 מיליון שקלים להשתתפות במימון הקמת מוסדות.
משה גפני: אני לא כל כך מבין מה זה הדבר הזה.
שלי יחימוביץ': ודברים אחרים אתה כן מבין?
משה גפני: יש דברים שאני משלה את עצמי שאני מבין.
חיים אורון: להסביר לך גם את זה?
חיים אורון: נתנו קופה לשר, קוראים לו סילבן שלום.
חיים אורון: הוא לא מבצע בעצמו.
חיים אורון: הוא הולך לכל מיני מקומות ואומר שהוא יביא כסף.
חיים אורון: הוא מעביר עכשיו למשרד השיכון 30 מיליון שקלים.
משה גפני: מה משרד השיכון יעשה עם זה?
חיים אורון: הוא נותן את זה.
חיים אורון: אני יודע על הסיפור הזה כי שני ראשי מועצות בסובב עזה אמרו לי שיש כאן כסף שממנו הם צריכים לקבל למבני ציבור אבל הוא תקוע.
אריאל לוין: אלה בעיקר מבני ציבור ופיתוח תשתיות.
אריאל לוין: אני יכול לדבר על המהות ולא על הפוליטיקה.
משה גפני: אני בכלל לא עוסק בפוליטיקה.
חיים אורון: רק במהות.
משה גפני: 30 מיליון שקלים שאתם מקבלים, מה אתם הולכים לעשות עם זה?
משה גפני: מה הייתם עושים בלי הסכום הזה?
אריאל לוין: בלי זה היו עושים פחות.
משה גפני: מה אתם עושים עכשיו, שיש את הכסף, אם נאשר?
אריאל לוין: השתתפות בבניית מתנ"ס ובכל מיני מוסדות ציבור בפריפריה.
אריאל לוין: זה רק בפריפריה.
אריאל לוין: אם זה בשדרות, אם זה בנתיבות, אם זה באופקים.
משה גפני: אני רואה שכולם רוצים להעביר את זה וגם אני רוצה להעביר את זה.
חיים אורון: בקש רשימה.
משה גפני: אני מבקש לקבל בתוך שבוע פירוט מדויק.
משה גפני: זאת אומרת, לא לומר בשדרות אלא לתת רשימה האומרת למה הולכים ה-30 מיליון שקלים.
אריאל לוין: בסדר גמור.
חיים אורון: בישיבה הקודמת ביקשתי לקבל רשימה לגבי ה-200 מיליון שקלים של הבדואים.
משה גפני: לא קיבלנו.
חיים אורון: תזכירו להם.
אריאל לוין: ביקשת מירון ביבי.
חיים אורון: גם מהרפרנט שישב כאן.
אריאל לוין: אריאל יוצר.
משה גפני: אתה יכול לתת את הרשימה בתוך שבוע?
אריאל לוין: בתוך יום אני אעביר רשימה.
צחי דוד: יש סיכום מסודר בין המשרדים שמגדיר את הפרוייקטים אחד לאחד.
משה גפני: אני רוצה לראות את הרשימה.
משה גפני: זה מאוד מעניין.
משה גפני: פונים אלי ראשי רשויות בישובים שונים ובאמת יש מצוקה אמיתית של מוסדות ציבור, בעיקר בישובים החדשים.
משה גפני: דיבר אתי ראש עיריית מודיעין.
משה גפני: יש מצוקה.
משה גפני: אם יש אפשרות לסייע להם, אני רוצה לראות את הרשימה.
חיים אורון: זה הנגב והגליל.
משה גפני: מהנגב והגליל פונים אלי יותר מאשר ממרכז הארץ.
משה גפני: ה צ ב ע ה     פניות מספר 510 ו-511 – אושרו פה אחד     	מה מספר הפנייה לגבי התגמולים לנכים?
משה גפני: אתם הולכים לגרום לי עכשיו שאני לא אאשר את התגמולים לנכים, סכום של 15 אלף שקלים?
משה גפני: פנייה מספר 520 – תגמולים לנכים     אנחנו מצביעים.
משה גפני: ה צ ב ע ה     פנייה מספר 520 – אושרה פה אחד
משה גפני: על מה רביזיה?
אלכס מילר: על מה שנפל.
חיים אורון: תתנהגו בכבוד אתנו ותעשו את זה בישיבה הבאה.
חיים אורון: כשאני רוצה להפיל, אתה לא מביא את זה באותה ישיבה.
אלכס מילר: אני לא מפיל אלא מגיש רביזיה.
משה גפני: אלכס, אתה מבקש רביזיה?
משה גפני: תישאר רביזיה.
משה גפני: הם היו כאן כל הישיבה, הם אופוזיציה, אני לא מצביע עכשיו על הרביזיה.
ציון פיניאן: תגיד לו מה מספר הפנייה.
טמיר כהן: פנייה מספר 445.
משה גפני: על סדר היום המשבר התקציבי ברשויות המקומיות.
משה גפני: אני מקדם בברכה את שר הפנים, הרב אלי ישי.
משה גפני: אדוני השר, רבותיי ראשי הרשויות, אתמול קיימנו דיון די סוער בנושא של מצוקת הדיון ויש כאן קונצנזוס מקיר לקיר, ללא הבדל בין קואליציה ואופוזיציה.
משה גפני: כולם בדעה שמצב הדיור הוא בלתי נסבל.
משה גפני: מה שבעצם קורה זה שפערי המעמדות בחברה הישראלית הולכים וגוברים וזה קורה בכל תחום בו אתה נוגע.
משה גפני: לעשירים בנושא הדיור אין בעיה כי  תהיה להם דירה.
חיים אורון: מעמדות, מטבע לשון מרקסיסטית.
משה גפני: מכל תוכנית שאתם עשיתם, אני מנסה לקחת את הדברים הטובים.
זאב בילסקי: העשירים יחיו במגדלים בתל אביב.
משה גפני: לעשירים אין בעיה.
זאב בילסקי: אני לא זוכר את שמות המגדלים.
משה גפני: לא רציתי לומר מגדלי אקירוב.
זאב בילסקי: יש מגדלים חדשים.
משה גפני: אם הייתי אומר מגדלי אקירוב, היו חושבים שאני מתכוון למשהו פוליטי.
משה גפני: לעשירים אין בעיה, אבל יש בעיה למשפחות ממעמד הביניים, אנשים מן הישוב, כאשר שני בני הזוג עובדים והמצב הכלכלי שלהם הוא סביר, אבל הם לא יכולים להגיע לדירה.
משה גפני: המדינה עומדת מהצד החל מ-2003.
משה גפני: אני גם אמרתי אתמול שכל המצב הזה בעצם התחיל בממשלת ליכוד-שינוי-האיחוד הלאומי והמפד"ל.
משה גפני: אם אני לא טועה, אז ש"ס ויהדות התורה לא היו בקואליציה.
משה גפני: יש גם את שכר הבכירים, כאשר אנחנו הופכים להיות הרבה יותר גרועים מכל מדינות המערב.
משה גפני: הפער בין אנשים שמקבלים שכר גבוה, שהוא נשמע כמעט הזוי, לבין כאלו שאינם יכולים לסיים את החודש, הולך וגדל משנה לשנה.
משה גפני: יש את הנושא של הריכוזיות, שאני עוד לא יודע לומר מה זה הולך לעשות, אבל אנחנו הולכים לטפל בעניין הזה.
משה גפני: המשבר ברשויות המקומיות, וזה הדיון השני שאנחנו מקיימים, גם הוא הבדל בין עשירים לעניין.
משה גפני: הליבה של העניין הוא שהרשויות החזקות לא ייפגעו מכך שלמשל מענקי איזון יקוצצו.
משה גפני: הן לא ייפגעו.
משה גפני: הן בלאו הכי לא מקבלות מענקי איזון והן אינן זקוקות למענקי האיזון.